**Vladimír II. Vsevolodovič Monomach** (starorusky: *Володимиръ (-меръ) Мономахъ*, po rusky: *Владимир Мономах*) (\* 1053 - † 19. máj 1125), knieža rostovsko-suzdaľského kniežatstva (1066 - 1073), smolenského kniežatstva (1073 - 1078) a Kyjevskej Rusi (1113 - 1125), štátnik a spisovateľ. Bol synom Vsevoloda I. Jaroslaviča a jeho ženy - dcéry byzantského imperátora Konštantína IX. Monomacha, - podľa ktorej dostal prezývku Monomach.

Štátnik
-------

Vláda panovníka bola obdobím posledného obdobia silnej Kyjevskej Rusi. Počas svojej vlády vlastnil takmer tri štvrtiny území Staroruského štátu. Významným krokom bolo dočasné zamedzenie bojov o kyjevský trón a získanie si autority od susedných kmeňov (Polovcov) a centralizácia moci do rúk panovníka. Podporoval nároky svojho vnuka Borisa Kolomanoviča na uhorský trón, no ten bol v roku 1132 porazený v bitke na rieke Slaná.

Na začiatku vlády Vladimíra II. Monomacha v rokoch 1116 - 1117 vyšlo druhé vydanie Povesti dávnych liet, ktoré sa zachovalo do dnešných dní.

Spisovateľ
----------

Diela talentovaného spisovateľa Vladimíra II. Mnomacha sa dodnes zachovali iba v jedinom súbore Lavrentijského letopisu a pre ruských historikov sú jedinečnou pamiatkou staroruskej literatúry. Tri literárne diela panovníka zhromaždil do zborníka s názvom Poučenie. Neskôr sa súčasťou týchto diel stalo aj dielo List Olegovi Sviatoslavičovi (po rusky: *Письмо Олегу Святославичу*), ktoré autor napísal okolo roku 1093.

V jeho diele je ideálne vykreslený obraz o kresťanskom panovníkovi, ktorý je národu predstavený ako pracovitý, štedrý a pokojný vladár. Sú v ňom zhromaždené biblické a bohoslužobné texty, apokryfy a všetka dovtedajšia byzantská literatúra. Dielo panovníka je zložitá pamiatka, ktorá bola vystavaná v niekoľkých etápách. Prácu na diele začal panovník podľa všetkého už v roku 1101 na ceste do rostovsko-suzdaľkého kniežatstva.

Deti
----

Vladimír II. Monomach bol za svojho života dvakrát ženatý.

**Deti z prvého manželstva s Gitou Wessexskou, dcérou anglického kráľa Harolda II.:**

* Mstislav I. Vladimirovič Veľký - knieža Kyjevskej Rusi v rokoch 1125 - 1132
* Izjaslav Vladimirovič - kurské knieža
* Sviatoslav Vladimirovič - smolenské a pereslavské knieža
* Roman Vladimirovič
* Jaropolk II. Vladimirovič - knieža Kyjevskej Rusi v rokoch 1132 - 1138
* Viačeslav Vladimirovič - knieža Kyjevskej Rusi v rokoch 1139, 1150 a 1151 - 1154
* Maria Vladimirovna
* Jevdoxia Vladimirovna
* Eufémia Vladimirovna - vydala sa za uhorského kráľa Kolomana
* Agafia Vladimirovna
* Jurij Vladimirovič Dolgorukij - knieža rostovsko-suzdaľského kniežatstva a Kyjevskej Rusi (1149 - 1151 a 1155 - 1157)
* Andrej Vladimirovič - knieža vladimírsko-volynského a pereslavského kniežatstva

**Deti s polackou kňažnou Eufémijou:**

Počet detí, ktoré s rôznymi manželkami v manželských zväzkoch mal sa nedá presne určiť, pretože ich bolo veľa a vzťahy nie sú dôkladne zdokumentované!

Referencie
----------

1. ↑  Autor v nich podrobne rozpráva o svojom živote deťom (Poučenie, po rusky: *Поучение*), o vojenských ťaženiach a poľovačkách (Cesta a poľovačka po rusky: *Пути и ловы*) a o jeho náboženskom živote (Modlitba, po rusky: *Молитва*).
2. ↑  Vladimír II. Monomach: Poučenie Archivované 2007-10-15 na Wayback Machine. (po rusky)

  


|  |
| --- |
| Vladimír II. Monomach |
| Vladárske tituly |
|
| Predchodca**-** | **Rostovské knieža**1066 – 1073 | Nástupca**-** |

  


|  |
| --- |
| Vladimír II. Monomach |
| Vladárske tituly |
|
| Predchodca**-** | **Smolenské knieža**1073 – 1078 | Nástupca**-** |

  


|  |
| --- |
| Vladimír II. Monomach |
| Vladárske tituly |
|
| Predchodca**Sviatopolk II. Jaroslavič** | **Kyjevské knieža**1113 – 1125 | Nástupca**Boris Vladimirovič Svätý** |

Autoritné údaje: * BnF: 12093958t
* GND: 119256266
* ISNI: 0000 0000 8351 5499
* LCCN: n85371641
* NK ČR: jn20000701912
* VIAF: 3276787
* WorldCat: lccn-n85371641